ซอฟต์โลน
โอกาสทองของเอสเอ็มอี รัฐบาลนี้ให้ความสำคัญกับเอสเอ็มอีมาก ได้กำหนดโครงการเงินกู้ดอกเบี้ยต่ำเป็นพิเศษ หรือซอฟต์โลน โดยคิดอัตราดอกเบี้ยเงินกู้ไม่เกิน 4% ให้กู้แก่เอสเอ็มอี ซึ่งจะเป็นตัวฉุดให้เศรษฐกิจไทยกระเตื้องขึ้น
9 ส.ค. 2559

โอกาสทองของเอสเอ็มอี รัฐบาลนี้ให้ความสำคัญกับเอสเอ็มอีมาก ได้กำหนดโครงการเงินกู้ดอกเบี้ยต่ำเป็นพิเศษ หรือซอฟต์โลน โดยคิดอัตราดอกเบี้ยเงินกู้ไม่เกิน 4% ให้กู้แก่เอสเอ็มอี ซึ่งจะเป็นตัวฉุดให้เศรษฐกิจไทยกระเตื้องขึ้น
ย้อนกลับไปดูรัฐบาลได้มีการอัดฉีดเงินซอฟต์โลน โดยใช้ธนาคารออมสินเป็นเครื่องมือ ปล่อยเงินกู้ให้สถาบันการเงิน 18 แห่ง คิดอัตราดอกบี้ย 0.1% และให้สถาบันการเงินนำไปปล่อยกู้ต่อให้กับเอสเอ็มอี กำหนดให้คิดดอกเบี้ยไม่เกิน 4% ซึ่งทำโครงการนี้ไปแล้ว 3 ระยะ วงเงินรวมกว่า 1.8 แสนล้านบาท
ระยะที่ 1 วงเงิน 1 แสนล้านบาท ให้กู้แต่ละรายไม่เกิน 50 ล้านบาท เอสเอ็มอีมีเข้าโครงการ 11,750 ราย
ระยะที่ 2 วงเงิน 5 หมื่นล้านบาท ให้กู้แต่ละรายไม่เกิน 10 ล้านบาท เอสเอ็มอีเข้าโครงการ 5,000 ราย
ระยะที่ 3 วงเงิน 3 หมื่นล้านบาท ปลอดเงินต้น 1 ปี คาดว่าเอสเอ็มอีเข้าโครงการ 2,000 ราย
ทั้งนี้ ดอกเบี้ยต่ำไม่ใช่คำตอบสุดท้ายที่จะทำให้เอสเอ็มอีอยู่รอด และหากกู้มาแล้วไม่สามารถต่อยอดธุรกิจได้ ก็คงไม่มีใครอยากจะเป็นหนี้มากขึ้น